เมื่อวันที่24 ต.ค ได้นำเอาอวัยวะเพศมาถูกัน แล้วใส่ไปแค่หัวแต่ไม่ได้หลั่งนะครับ หลังจากนั้นวันที่3 พ.ย ก็ทำเหมือนเดิมไม่มีการหลั่ง มีแต่น้ำหล่อลื่นเข้าแค่หัวแล้วเอาออก วันที่8พ.ย แฟนมีเลือดออกจากอวัยวะเพศตอนแรกนิดเดียวผ่านมาสักพักก็ไหลออกมาแบบประจำเดือนเลยครับ หมดวันที่12-13 นี่แหละครับ ประจำเดือนครั้งก่อนมาวันที่20ต.ค ครับ มาไม่ค่อยสมั่มเสมอ แล้วแฟนมีสิวขึ้นหน้าด้วยปกติไม่ค่อยขึ้น รบกวนตอบคำถามด้วยนะครับผมกังวลมาก ว่าจะท้องครับ
สวัสดีค่ะ Ogannic,การมีเพศสัมพันธ์ โดยไม่มีการหลั่งน้ำอสุจิเกิดขึ้น ทั้งภายในและภายนอกช่องคลอดโอกาสที่จะตั้งครรภ์ก็ไม่มีค่ะส่วนการที่ประจำเดือนมาในวันที่ 20 ต.ค. แล้วในวันที่ 8 พ.ย. ได้มีเลือดออกมา ซึ่งนับระยะห่างได้ 19 วัน ถือว่ามีระยะห่างระหว่างรอบประจำเดือนสั้นกว่าปกติ แต่หากเลือดที่ออก ออกนาน 5-6 วัน และมีปริมาณมากพอควรที่ต้องใส่ผ้าอนามัย เลือดดังกล่าวก็น่าจะเป็นประจำเดือนค่ะ ซึ่งการที่มีระยะห่างระหว่างรอบเดือนสั้นกว่าปกติ อาจเกิดจากการทำงานผลิตฮอร์โมนของรังไข่ไม่ปกติได้แนะนำให้สังเกตประจำเดอืนในรอบต่อๆ ไปก่อนว่าจะมาเป็นปกติหรือไม่ หากยังคงมีระยะห่างระหว่างรอบเดือนน้อยกว่า 21 วัน โดยที่ไม่ได้เกิดจากการใช้ยาฮอร์โมนต่างๆ รวมถึงยาสตรี สมุนไพร อาหารเสริม เป็นต้น แนะนำควรไปพบแพทย์เพื่อตรวจหาสาเหตุอื่นๆ ที่อาจเป็นไปได้ เช่น มีการอักเสบติดเชื้อในโพรงมดลูก มีภาวะไทรอยด์ฮอร์โมนต่ำ หรือภาวะไทรอบด์ฮอร์โมนเป็นพิษ มีเยื่อบุโพรงมดลูกหนาตัวผิดปกติ เป็นต้นสำหรับการมีสิวขึ้นนั้น เกิดจากหลายๆ ปัจจัย ซึ่งการมีฮอร์โมนแปรปรวน ก็เป็นสาเหตุที่ทำให้เกิดสิวได้ค่ะหากยังคงรู้สึกกังวล ก็อาจลองตรวจหาการตั้งครรภ์ดูก็ได้ค่ะ หากตรวจไม่พบจะไม่ต้องกังวลค่ะ